MS «Tauranga»

MS «Tauranga», tidligere MS «Klorina» er en norsk bløggebåt bygget i 2001 ved Bømmeløy Mekaniske Verksted som byggenummer 1. Skipet ble levert til rederiet Napier samme år. Skipet har en lengde på 46,50 meter og en bredde på 9,50 meter. MS «Tauranga» har en servicefart på 13 knop. Skipet har lastekapasitet på rundt 300 tonn fisk.

Historie 
MS «Tauranga» ble bygget som brønnbåt i 2001, og het opprinnelig MS «Klorina». Det var den første brønnbåten til å ta i bruk skyveskott. I 2006 besøkte Napier, sammen med Mowi, fiskeoppdrett i Canada. Der ble fisken bløgget før transport. Rederne i Napier så potensial i metoden, og ville utvikle en norsk bløggebåt. Samme år startet arbeidet med å bygge om MS «Taurunga» til bløggebåt. I 2008 var skipet i drift, som Europas eneste bløggebåt. Fra 2009 til 2018 bløgget og fraktet fartøyet over 400 000 tonn laks. I september 2017 var skipet fortsatt den eneste bløggebåten i drift i Norge.

I 2020 ble skipet igjen oppgradert. Alle cargo-rør ble skiftet ut, motorene fikk vedlikehold og det ble montert ny lastepumpe for laks, i tillegg til to nye kraner.

Skipet er oppkalt etter byen Tauranga i New Zealand.

Referanser

Eksterne lenker 
 
 

Napier
Norske bløggebåter
Skip fra 2001
Artikler i sjøfart-prosjektet